ג'ואן מעכו

ג'ואן מעכו (אפריל 1272 – 23 באפריל 1307) הייתה נסיכה אנגלייה, בתם של אדוארד הראשון, מלך אנגליה ואלינור מקסטיליה.Weir (2008), pp. 83–84 השם "עכו" ניתן לה על שם מקום הולדתה, בזמן שהוריה היו במסע הצלב. ג'ואן נישאה פעמיים; בעלה הראשון היה גילברט דה קלייר, רוזן גלוסטר השביעי, אחד האצילים החזקים ביותר בממלכתו של אביה; בעלה השני היה ראלף דה מונת'רמר, נושא כלים של משפחתה, והשניים נישאו בסתר. ג'ואן ידועה בעיקר בשל טענות לניסים שהתרחשו ליד קברה, וכן באזכורים רבים שלה בספרות.

 ביוגרפיה 
ג'ואן (או ג'ואנה, כפי שהיא מופיעה לפעמים) מעכו נולדה באביב של שנת 1272 בממלכת ירושלים, אחת המדינות הצלבניות בארץ ישראל.Green (1850), p.318 בזמן לידתה סבה, הנרי השלישי עדיין היה בחיים ואביה טרם עלה לכס המלוכה. זמן קצר לאחר שנולדה עזבו הוריה את עכו, נסעו לסיציליה ולספרד ,Green 1850, p. 319 ולאחר מכן השאירו את ג'ואן עם אמה של אלינור, ג'ואן, רוזנת פונטייה, בצרפת. Parsons (1995), p.39 ג'ואן גדלה בצרפת ולמדה אצל בישוף, וגם לאחר שהתאחדה עם הוריה כעבור כמה שנים, מערכת היחסים ביניהם הייתה מרוחקת במשך כל חייה.Parsons (1995), p.40 

לאחר שאדוארד אביה חזר לאנגליה הוא החל לארגן נישואים לג'ואן וקיווה באמצעותם להשיג כוח פוליטי והון פיננסי.Green (1850), p.321 כבר כשהייתה ג'ואן בת 5 הוחלט כי תינשא להרטמן, בנו של מלך רודולף הראשון, מלך גרמניה, אך הוא מת בטביעה עוד בטרם פגש את אשתו המיועדת בפעם הראשונה.Green (1850), p.323 אדוארד מצא בעל מיועד נוסף לג'ואן, גילברט דה קלייר, רוזן גלוסטר, שהיה כבר גרוש ומבוגר מג'ואן בת ה-12 בכמעט 30 שנה.Green (1850), p.327 הרוזן העניק לאדוארד את אדמותיו תמורת הבטחה לקבל אותן בחזרה לאחר הנישואים לג'ואן, וכן תשלום של 2,000 מארק.Green (1850), p.328 השניים נישאו ב-30 באפריל 1290 במנזר וסטמינסטר, ונולדו להם ארבעה ילדים משותפים:Oxford, p. 626

 גילברט דה קלייר, הרוזן השביעי מהרטפורד
 אלינור דה קלייר
 מרגרט דה קלייר
 אליזבת דה קלייר

גילברט דה קלייר, מת ב-7 בדצמבר 1295"Joan or Joanna of Acre, Countess." Oxford, p. 626, וג'ואן נישאה בשנית כעבור קצת יותר משנה לראלף דה מונת'רמר, נושא כלים בחצרו של אדוארד.Green (1850), p.342 ג'ואן התאהבה בו ושכנעה את אביה להעניק לו תואר אבירות. השניים התחתנו בסתר בינואר 1297, וג'ואן אמרה על כך "אין זה נחשב מבזה או מביש עבור רוזן לקחת אישה ענייה ומרושעת לאישה; באותו אופן אין סיבה להקשות או להטיל אשמה ברוזנת שרוצה לקדם את מעמדו או להעניק תואר כבוד לצעיר אמיץ".Green (1850), p. 347 בזמן שנישאה, המלך אדוארד כבר תכנן כי ג'ואן תינשא לאמדאוס החמישי, רוזן סבויהGreen (1850), p.343 ולאחר ששמע על נישואי הסתר הוא כלא את מונת'רמר בטירת בריסטול. ג'ואן הייתה בהריון עם ילדה המשותף הראשון עם מונת'רמר, ולאדוארד לא נותרה ברירה אלא לשחרר את מונת'רמר מהכלא באוגוסט 1297, ומייד עם שחרורו גם העניק לו את תוארי הרוזן מגלוסטר ורוזן הרטפורד.

לג'ואן ולמונת'רמר היו ארבעה ילדים:
 מרי דה מונתרמר, נולדה באוקטובר 1297. בשנת 1306 סבה המלך אדוארד הראשון ארגן את נישואיה לדאנקן מקדאף, הרוזן השמיני מפייף
 ג'ואן דה מונתרמר, ילידת 1299, הפכה לנזירה באמסברי.
 תומאס דה מונתרמר, ברון מונתרמר השני, נולד ב-1301.
 אדוארד דה מונתרמר, נולד ב-1304 ומת ב-1339.

 יחסיה עם משפחתה 
ג'ואן הייתה השביעית מבין ארבעה עשר ילדיהם של אדוארד הראשון ואלינור. רוב אחיה מתו בילדותםPrestwich (1988), p.51 ומלבדה שרדו לבגרות רק אחיה הצעיר, אדוארד מקרנארבון (לימים המלך אדוארד השני), וארבע מאחיותיה: אלינור, מרגרט, מרי ואליזבת.Prestwich (1988), p.52 כמו שאר אחיה, ג'ואן לא גדלה עם הוריה. במשך ארבע שנים היא התגוררה עם סבתה בפונטייה, ולאחר מכן גדלה עם המשרתים שדאגו גם לחינוכם של אחיה ואחיותיה.Higginbotham (2009), p.1 למרות זאת, כשבחרה לאחר נישואיה הראשונים לעזוב את חצר המלוכה, הדבר הביא לעימות עם אביה.Higginbotham (2009), p.2 ג'ואן שמרה על קשר הדוק למדי עם אחיה ואחיותיה. היא ומונת'רמר התכתבו עם אדוארד אחיה, גם לאחר שהתנכר מאביהם.Prestwich (1988), p.53

 מוות 
ג'ואן מתה ב-23 באפריל 1307, באחוזת קלייר בסאפוק.Oxford, p.627 סיבת מותה נותרה לא ברורה, אך ייתכן כי מתה במהלך לידה, סיבת מוות שכיחה באותה תקופה.Higginbotham (2009), p.4 ג'ואן נקברה במנזר האוגוסטיני בקלייר, לצד רבים ממשפחתו של בעלה הראשון. במאה ה-15 נטען כי בשנת 1357 בתה של ג'ואן, אליזבת דה בורג כי "בדקה את גופת אמה ומצאה אותה שלמה", תופעה שבכנסייה הקתולית נחשבת כסימן לקדושה, אך בשל הזמן הרב שעבר מזמן התרחשות האירוע לכאורה ועד לתיעוד הראשון שלו, מהימנות הדיווח מוטלת בספק. לאורך השנים צצו שמועות נוספות על ניסים שהתרחשו בקברה של ג'ואן, אך מעולם לא הוצגה סיבה אמיתית שיצדיקו את הפיכתה למבורכת או קדושה.

 אזכורים בספרות 
ג'ואן מעכו מופיעה ברומן ההיסטורי Infamous של וירג'יניה הנלי, שם היא מתוארת כנסיכה צעירה, מתירנית, יהירה, רדודה ומפונקת. אין שום ראיה לכך שזה אכן היה אופיה של ג'ואן,Higginbotham (2009) p.4 בעיקר לאור אי ההיצמדות לעובדות היסטוריות אחרות ברומן. כך למשל, על אף שלג'ואן היו שמונה צאצאים, ברומן יש לה בת אחת בלבד.

ברומן The Love Knot משנת 2000 מאת ונסה אלכסנדר, ג'ואן מעכו היא אחת הדמויות המרכזיות, ודמותה מוצגת שם באופן שונה לחלוטין מאשר בספרה של הנלי. הרומן מגולל את סיפור אהבתם של ג'ואן ומונת'רמר באמצעות סדרת מכתבים שהשניים כתבו זה לזו.Higginbotham, (2009) p.5

בספרה של ההיסטוריונית הבריטית מרי אן אוורט גרין, שחקרה במאה ה-19 את חייהן של נסיכות אנגליה, ג'ואן מתוארת כ"נסיכה קלת ראש" ואם מזניחה.Green (1850), p. 342 היסטוריונים רבים תומכים בתיאור זה, אך ישנם גם מחברים אחרים שיצאו כנגד השקפה זו.Higginbotham (2009), p.5

 ביבליוגרפיה 

 לקריאה נוספת 


קישורים חיצוניים



 הערות שוליים 

קטגוריה:נסיכות בריטיות
קטגוריה:בית פלנטג'נט
קטגוריה:ילידי 1272
קטגוריה:נפטרים ב-1307